খোঁজ নিয়ে জানা গেছে, ফরিদপুরের যেসব হাটে নতুন পাট উঠেছে সেখানে সর্বোচ্চ ভালো মানের পাট মণপ্রতি বিক্রি হচ্ছে ২২শ’ থেকে ২৩শ’ টাকা দরে। তবে পাট চাষে জমি তৈরি থেকে পাট শুকানো পর্যন্ত নানা প্রক্রিয়ায় যে হারে খরচ হয়েছে তাতে অবশ্য এই দরে বিক্রি করেও খুশি নন কৃষকেরা। তারা বলছেন, পাট চাষে যে হারে খরচ বেড়েছে সেই হারে মিলছে না পাটের মূল্য। তার চেয়ে বরং সব্জি চাষেও লাভ বেশি। ২ হাজার থেকে ১৮শ’ টাকা দরেও অনেকে পাট বিক্রি করছেন। পাট বিক্রি করে তাই কৃষকেরই মুখে তৃপ্তির সেই হাসি নেই। পাট চাষ করে লাভের মুখ দেখছেন না তারা।